open-index/open-wikipedia-markdown huggingface dataset:
Uprotestanti

na John Calvin wameonyesha katika mimbari ya kanisa la Mikolow, Polandi.]]
 inayoonyesha asilimia ya Waprotestanti kati ya wakazi wa kila nchi duniani.]]
 inayoonyesha idadi ya Waprotestanti kwa kila nchi duniani mwaka 2010.

]]
**Uprotestanti** ni aina ya Ukristo iliyotokana na Kanisa Katoliki huko Ulaya Kaskazini katika karne XVI kufuatana na tapo la kidini na la kisiasa maarufu kwa jina la "Matengenezo ya Kiprotestanti". Wahusika wakuu wa tapo hilo ni Martin Luther na Yohane Kalvini.

## Asili
Martin Luther, daktari wa teolojia na padri mtawa, alisema kuwa Kanisa linapaswa kurejea kwenye mizizi yake, na kutoa uzito zaidi kwa yale yaliyoandikwa katika, Biblia. Luther alidhani kuwa Kanisa limekwenda mbali na mafundisho ya awali. Alichapisha tasnifu 95 kuhusu njia ya Kanisa Katoliki. Wengine wanasema, alizipigilia kwenye mlango wa kanisa la Wittenberg, lakini wengine wanasema hii si kweli. Tasnifu 95 zilichapishwa mnamo mwaka wa 1516 au 1517. Kwa maneno hayo, yalianza Matengenezo ya Kiprotestanti

== Jina ==.
Mwaka 1529, Bunge la Speyer (Ujerumani), kikao cha wakuu wa Ujerumani na miji huru kilipokuwa kikiongea dhidi ya Matengenezo lilikataza tena uenezaji wake katika Dola Takatifu la Kiroma mpaka Mtaguso mkuu utakaporudisha utaratibu ndani ya Kanisa.

Lakini watawala waliomuunga mkono Luther walitoa hati ya pamoja inayoanza na maneno *Protestamur*, yaani *Tunapinga*. 

Mwaka 1555 Amani ya Augsburg ilipitisha kauli ya kwamba cuius regio, eius religio, yaani kila raia anapaswa kufuata madhehebu ya eneo anamoishi, kadiri ilivyopangwa na mtawala wake, la sivyo ni lazima ahame. 

## Teolojia 
Uprotestanti unagawanyika katika maelfu ya madhehebu tofauti, lakini inawezekana kutambua mambo kadhaa yanayolingana katika hayo yote:
* kusisitiza Biblia kama msingi wa imani.
* kusisitiza "wokovu kwa njia ya imani". 
* kusisitiza ukosefu wa binadamu na haja ya damu ya Yesu Kristo kama kafara iliyopangwa na Mungu.

## Uenezi
Leo Waprotestanti wote duniani wanakadiriwa kuwa kati ya 800,000,000 na 1,000,000,000.

## Tanbihi 
## Marejeo 
*Cook, Martin L. (1991). *The Open Circle: Confessional Method in Theology*. Minneapolis, Minn.: Fortress Press. xiv, 130 p. N.B.: Discusses the place of Confessions of Faith in Protestant theology, especially in Lutheranism. ISBN 0-8006-2482-3
*Dillenberger, John, and Claude Welch (1988). *Protestant Christianity, Interpreted through Its Development*. Second ed. New York: Macmillan Publishing Co. ISBN 0-02-329601-1
*
*Nash, Arnold S., ed. (1951). *Protestant Thought in the Twentieth Century: Whence & Whither*? New York: Macmillan Co.
*

## Viungo vya nje 
* "Protestantism" from the 1917 *Catholic Encyclopedia*
* World Council of Churches World body for mainline protestant churches

Jamii:Ukristo
Umoja wa Nchi za Asia ya Kusini-Mashariki

thumb|350px|Nchi wanachama za ASEAN

**Umoja wa Nchi za Asia ya Kusini-Mashariki** (Association of Southeast Asian Nations - **ASEAN**) ni ushirikiano wa kimataifa wa nchi za upande wa kusini mashariki wa bara la Asia.Unaunganisha mataifa 10 yaliyoko kijiografia na kisiasa kati ya nchi kubwa za China na Uhindi. Shabaha yake ni kuboresha ustawi wa uchumi, maendeleo ya kijamii na ya kiutamaduni na kutunza amani ya sehemu hii ya dunia.

Umoja huu ulianzishwa mwaka 1967 na Indonesia, Malaysia, Ufilipino, Singapur na Uthai. Baadaye Brunei, Kambodia, Laos, Myanmar na Vietnam zlijiunga nao. 

Tangu kwa na nchi wanachama 10 eneo la umoja huu ulikuwa 4,500,000 km2 na uchumi wake unakua haraka ulifikia pato la trilioni USD $1.4 mnamo mwaka 2008. Jumla ya wakazi ilikuwa watu 575,000,000 ambayo ni sawa na 8% za watu wote duniani.

Takriban theluthi moja ya watu hawa ni Waislamu (milioni 240) walioko hasa Indonesia na Malaysia. Uthai, Myanmar, Laos, Kambodia na Vietnam wako hasa wafuasi wa Ubudha.

Uchumi unastawi hasa kutokana na malighafi kama mafuta ya petroli pamoja na bidhaa za elektroniki. Nchi za Asean zimefaulu kwa ujumla kuondoka kwenye umaskini mkali na kujenga uchumi wa viwandani.

Nchi zote zina tamaduni za kale za kienyeji zilizosimama imara hata wakati wa ukoloni.

Umoja huu una mikutano ya kila mwaka.

## Viungo vya Nje 
* ASEAN Secretariat  tovuti rasmi

}

Jamii:Mashirika ya kimataifa
Jamii:Asia
Connecticut

thumbnail|right|280px|Sehemu ya Jimbo la Connecticut
**Connecticut** ni jimbo la kujitawala la Maungano ya Madola ya Amerika au Marekani.
Imepakana na Massachusetts, Rhode Island na New York. Iko kwenye mwanbao wa Atlantiki. Mji mkuu ni Hartford na mji mkubwa ni Bridgeport. Jimbo lina wakazi 3,501,252 (2008) wanaokalia eneo la kilomita za mraba 14,356.

Connecticut ilikuwa kati ya majimbo zilizoasi dhidi ya Uingereza mwaka 1776 na kuunda nchi mpya ya Marekani tangu 1778.
thumb|left

## Viungo vya Nje 
*  State of Connecticut Official Website

Jamii:Majimbo ya Marekani

Jamii:New England
Kim Bauer

**Kim Bauer** ni jina la uhusika wa kipindi cha televisheni cha Kimarekani maarufu kama *24*. Uhusika ulichezwa na Elisha Cuthbert.

## Katika uhusika 
Kim Bauer alizaliwa mjini Santa Monica, California, mnamo mwaka wa 1987, akiwa mtoto pekee wa Jack na Teri Bauer. 

Aliachia mbali masomo katika shule ya Santa Monica High School, lakini ameambulia kadigrii kake cha masuala ya Computer Programming katika chuo maarufu cha Santa Monica College. Halafu baadaye zaidi alijibisha kikazi katika Kitengo cha Kuzuiya Ugaidi cha mjini Los Angeles maarufu kama Counter Terrorist Unit (CTU).
## Marejeo 
## Viungo vya Nje 
* Kim Bauer Photos  Kim Bauer Photo Gallery on the 24-Archive

Jamii:Wahusika wa 24
Tony Almeida

**Anthony** "**Tony**" **Almeida** ni jina la uhusika wa kipindi cha televisheni cha Kimarekani maarufu kama **24**. Uhusika ulichezwa na Carlos Bernard. Almeida, ni mmoja kati ya watu ambao Jack Bauer bado anawaamini hadi hapo ilipofikia umauti wake katika Msimu wa Tano. Tony anaonekana akifa mikononi mwa Bauer katika sehemu ya kumi na tatu ya msimu tano, lakini alifufuliwa baada ya dakika kumi kwa kutumia sindano ya hypothermic, na kurejea katika msimu wa saba.

## Katika uhusika
Tony Almeida alizaliwa mjini Chicago, Illinois, mnamo mwaka wa  1973.  Ana stashahada ya Computer Science na Engineering alioipata katika Chuo Kikuu cha Jimbo la San Diego na Master's degree ya Computer Science kutoka katika Chuo Kikuu cha Stanford. Alishawahi kutumikia kama Luteni katika Jeshi la Maji la Marekani.

## Marejeo
## Viungo vya nje
* Howard Gordon (Executive Producer) gives podcast interviews on each episode of 24 
* AlmeidaIsGod.com - The premiere online destination for Tony Almeida fans

Jamii:Wahusika wa 24
Idaho

thumbnail|right|280px|Sehemu ya Jimbo la Idaho

**Idaho** ni jimbo la kujitawala la Maungano ya Madola ya Amerika au Marekani. Mji mkubwa na mji mkuu ni Boise. Imepakana na Montana, Utah, Nevada, Oregon, Washington, na British Columbia katika Kanada. 

Jimbo lina wakazi wapatao 1,523,816 (2008) wanaokalia katika eneo la kilomita za mraba zipatazo 216,632.

Snake River (Mto Nyoka) ni mto mkubwa wa Idaho wenye urefu wa km 1,674.

thumb|left
## Viungo vya Nje 
* State of Idaho Official Website

Jamii:Idaho
Jamii:Majimbo ya Marekani
Indiana

**Indiana** ni jimbo la kujitawala la Maungano ya Madola ya Amerika au Marekani. Mji mkuu na mji mkubwa ni Indianapolis. Imepakana na Michigan, Ohio, Kentucky, na Illinois. Iko kwenye mwanbao wa Ziwa Michigan. 

Jimbo lina wakazi wapatao 6,376,792 (2008) wanaokalia katika eneo la kilomita za mraba zipatazo 94,321.

thumb|left

## Viungo vya Nje 
State of Indiana Official Website

Jamii:Indiana
Jamii:Majimbo ya Marekani
Elisha Cuthbert

**Elisha Ann Cuthbert** (amezaliwa tar. 30 Novemba 1982) ni mwigizaji wa filamu na tamthilia kutoka nchini Kanada.  Cuthbert anafahamika sana kwa vile zamani alikuwa mtangazaji wa kipindi cha televisheni cha Kikanada maarufu kama *Popular Mechanics for Kids*.

Alianza kupata uhusika mkuu kwa mara ya kwanza mnamo mwaka wa 2003, pale alipocheza katika filamu ya *Old School* ikafuatiwa na *The Girl Next Door*. Pia alipata kushiriki katika filamu moja ya mwaka wa 2005 *House of Wax* na pia filamu nyingine ya kutisha ya mwaka wa 2007 - *Captivity*.

Uhusika uliompa umaarufu zaidi ni pale alipocheza kama Kim Bauer katika mfululizo wa kipindi cha televisheni cha Kimarekani maarufu kama *24*.

## Maigizo
### Filamu
### Vipindi vya mfululizo
## Viungo vya Nje 
* 
* 
* Elisha Cuthbert  katika Complex Magazine

Jamii:Waliozaliwa 1982
Jamii:Waigizaji filamu wa Kanada
Jamii:Watu walio hai
Kuzumburu

**Kuzumburu** au **pasa** ni ndege wa familia Coliidae. Spishi zote zinatokea Afrika chini ya Sahara. Ndege hawa ni wadogo kadiri na wana mkia mrefu na kishungi kichwani. Rangi yao ni kijivu au kahawia. Huenda kwa makundi matawini kwa miti wakitafuta majani, maua na matunda ya kulika. Mwenendo huu unafanana ule wa panya na kwa sababu hiyo waitwa “mousebirds” (ndege-panya) kwa Kiingereza na majina yanayofanana kwa lugha nyingine. Kuzumburu hujenga matago kwa vitawi yenye umbo wa kikombe ambayo yamefunikwa ndani kwa manyasi. Jike huyataga mayai 2-4 na kinda huondoka tago baada ya muda mfupi tu.

## Spishi 
* *Colius castanotus*, Kuzumburu Mgongo-mwekundu (Red-backed Mousebird)
* *Colius colius*, Kuzumburu Mgongo-mweupe (White-backed Mousebird)
* *Colius leucocephalus*, Kuzumburu Kichwa-cheupe (White-headed Mousebird)
* *Colius striatus*, Kuzumburu Michirizi (Speckled Mousebird)
* *Urocolius indicus*, Kuzumburu Uso-mwekundu (Red-faced Mousebird)
* *Urocolius macrourus*, Kuzumburu Kisogo-buluu (Blue-naped Mousebird)

## Picha 

White-backed Mousebird (Colius colius) (30187523352).jpg|Kuzumburu mgongo-mweupe
White-headed Mousebird - Samburu NH8O5520.jpg|Kuzumburu kichwa-cheupe
Red-faced mousebird, Urocolius indicus, at Pilanesberg National Park, Northwest Province, South Africa (28386328890).jpg|Kuzumburu uso-mwekundu
Urocolius macrourus-20090110B.jpg|Kuzumburu kisogo-buluu

Jamii:Kuzumburu na jamaa
Leslie Hope

thumb|Leslie Hope katika 2011 Comic-Con huko San Diego. ni mwigizaji wa filamu na tamthilia kutoka nchini Kanada
**Leslie Hope** (amezaliwa mjini Halifax, Nova Scotia, 6 Mei 1965) ni mwigizaji wa filamu na tamthilia kutoka nchini Kanada. Amepata kuonekana katika filamu na tamthilia za Kikanada na Kimarekani. Alimaliza elimu yake ya juu katika Chuo Kikuu cha Mt. Michael kilichopo mjini  Victoria, British Kolumbia, mnamo mwaka wa 1982. Ameolewa na sinematografa, mtayarishaji na mwongozaji Adam Kane. Hope, huenda akawa anafahamika zaidi kwa kucheza kama Terri Bauer katika mfululizo wa kipindi cha televisheni cha Kimarekani maarufu kama 24.

## Viungo vya Nje
* 

Jamii:Waliozaliwa 1965
Jamii:Watu walio hai
Jamii:Waigizaji filamu wa Kanada
Jack Bauer

**Jack Bauer** ni jina la kutaja  mhusika mkuu wa kipindi cha televisheni cha Kimarekani maarufu kama *24*. Uhusika unachezwa na Kiefer Sutherland. Jack Bauer, amepata mafunzo makali na kufanya kazi katika viwango tofauti akiwa kama kachero wa serikali, ikiwemo na Jeshi la US - Delta Force, LAPD SWAT, CIA, na mwishoni katika Kitengo cha Kuzuia Ugaidi (CTU) cha Los Angeles.

Ndani ya hadithi ya *24*, yeye ndiyo mwanachama pekee wa kitengo kizima cha CTU na mara nyingi hufikirika kwamba yeye ndiye kachero pekee wa  CTU waliyenaye. Kawaida kazi za Bauer zinahusiana na masuala ya kusaidia na kupambana na mashambulio ya kigaidi yanayofanyika Marekani, anasaidia wananchi na serikali yake.

Katika matukio mengi, Jack hajioni kama yeye ni babkubwa sana, hivyo wengi humlenga yeye na ndiye pekee mwenye kupendwa. Mwigizaji Kiefer Sutherland amecheza kama Jack Bauer katika mfululizo huu  na video gemu, na mwaka 2006 amesaini mkataba mwingine walau aongeze misimu mingine mitatu. Bauer mara nyingi hutumia kutesa sana wakati wa kuhojiana na mharifu, na hii inasemekana ndiyo tabia kubwa ya wahojaji wa CIA.

## Marejeo
## Viungo vya Nje
*Jack Bauer's Official Character Profile 

Jamii:Wahusika wa 24
Teri Bauer

**Teri Bauer** ni jina la uhusika wa kipindi cha televisheni cha Kimarekani maarufu kama *24*. Uhusika ulichezwa na Leslie Hope.

## Katika uhusika
Teri Bauer alizaliwa mnamo mwaka wa 1968. Ni mke wa Jack Bauer na ndiye mama wa  Kim Bauer. Ana digrii ya mambo ya upambaji na ubunifu wa mavazi, aliyoipatia katika Chuo Kikuu cha California, na alifanya kazi kama mbunifu wa kujitegemea.
## Marejeo
Jamii:Wahusika wa 24
James Morrison

**James Paige Morrison** (amezaliwa tar. 21 Aprili 1954) ni mwigizaji wa filamu na tamthilia kutoka nchini Marekani. Alizaliwa mjini Bountiful Utah, ni mtoto wa kiongozi wa maofisa, na alikulia mjini  Anchorage, Alaska, Marekani.

Katika vipindi vya TV, Morrison amepata kuonekana katika mfululizo wa *Frasier*, *The X-Files*, *JAG*, *Murder She Wrote*, *The West Wing* na *Six Feet Under*.

Hivi karibuni amepata kushika nafasi katika mfululizo wa TV wa 24. Humo alicheza kama mkurugenzi wa CTU na alitumia jina la Bill Buchanan. Alianza kama nyota mgeni katikati ya msimu wa nne (2005), na akaja kuwa katika orodha ya wahusika wakuu katika msimu wa tano, sita, na saba (2006, 2007, 2009), hadi pale uhusika wake ulipokuja kuuawa.

Yeye na mkewe wanaishi mjini Los Angeles na mtoto wao wa kiume, Seamus, ambaye alizaliwa mnamo mwaka wa 1999.

## Filamu/TV
* *Space: Above and Beyond* (1995) kama  Lt. Col. Tyrus Cassius "T.C." McQueen
* *Freedom* (2000) kama Colonel Tim Devon
* *The One* (2001) kama Officer Bobby Aldrich
* *Catch Me If You Can* (2002) kama Kauzasura, Rubani wa Am
* *CSI: Miami* (2003) kama Charles (sehemu ya 1 - "Grand Prix")
* *24* (2005 - 2009) kama Bill Buchanan
* *Revenge* (2012) kama Gordon Murphy

* *Numb3rs* (2007) kama Commander Chris Frederickson (sehemu ya 1 - "In Security")

## Marejeo
## Viungo vya Nje
* 
* Official Website

Jamii:Waliozaliwa 1954
Jamii:Watu walio hai
Jamii:Waigizaji filamu wa Marekani
Bill Buchanan

**Bill Buchanan** ni jina la uhusika wa kipindi cha televisheni cha Kimarekani maarufu kama *24*. Uhusika unachezwa na James Morrison. Humu kacheza kama Mkurugezi wa Kitengo cha Kuzuia Ugaidi cha Los Angeles (CTU), kuanzia msimu wa nne hadi wa sita, pale alipolazimishwa ajiuzuru.

Katikati ya Msimu wa 5 na 6, amemwoa Karen Hayes. Amerudi tena katika msimu wa  7, anafanya kazi kama kachero wa kujitegemea juu ya kufichua njama za magaidi katika serikali kuu. Yeye, Tony Almeida, Michelle Dessler, David Palmer, na Mike Novick wamefanya mpango wa kuongopea kifo cha Jack Bauer ili asitiwe kizuizini na serikali ya nchi ya China kwa kosa la kuvamia ubalozi wa China kinyume cha sheria.

## Marejeo 
## Viungo vya Nje 
* Character biography  on the official 24 website

Jamii:Wahusika wa 24
Paul Schulze

**Paul Schulze** (amezaliwa 12 Juni, 1962) ni mwigizaji wa filamu na tamthilia kutoka nchini Marekani. Anafahamika zaidi kwa kucheza kama  Ryan Chappelle katika mfululizo wa FOX maarufu kama *24* kuanzaia mwaka 2001 hadi 2003. Pia anajulikana kwa kucheza kama Father Phil Intintola katika *HBO* *The Sopranos* kuanzia mwaka wa 1999 hadi 2006.

## Marejeo 
## Viungo vya nje
* 

Jamii:Waliozaliwa 1962
Jamii:Waigizaji filamu wa Marekani
Jamii:Watu walio hai
Mdiria

**Midiria** ni ndege wadogo wa nusufamilia Alcedininae katika familia Alcedinidae. Spishi nyingine zinaitwa **kizamiadagaa** au **kisharifu**. Spishi zote zina rangi buluu mgongoni na kichwani, na tumbo ni jekundu kwa kawaida. Ndege hawa wana domo kubwa kwa kulinganisha na ukubwa wao ambalo lina ncha kali. Hukamata samaki wakipiga mbizi majini lakini hula gegereka na wadudu pia. Visharifu hula wadudu tu. Dume na jike pamoja huchimba tundu katika ukingo wa mto au uso mwingine wa wima wa mchanga. Tundu hili lina urefu wa mita 0.5-1 na jike huyataga mayai 2-10 kwenye mwisho wake uliokuzwa.

## Spishi za Afrika 
* *Alcedo atthis* Mdiria wa Ulaya (Common Kingfisher)
* *Alcedo quadribrachys* Mdiria Buluu (Shining Blue Kingfisher)
* *Alcedo semitorquata* Mdiria Ukosi-buluu (Half-collared Kingfisher)
* *Corythornis cristatus* Kizamiadagaa (Malachite Kingfisher)
* *Corythornis leucogaster* Mdiria Tumbo-jeupe (White-bellied Kingfisher)
* *Corythornis madagascariensis* Kisharifu wa Madagaska (Madagascar Pygmy Kingfisher)
* *Corythornis nais* Mdiria wa Principe (Príncipe Kingfisher)
* *Corythornis thomensis* Mdiria wa Sao Tome (São Tomé Kingfisher)
* *Corythornis vintsioides* Mdiria wa Madagaska (Malagasy Kingfisher)
* *Ispidina lecontei* Kisharifu Mdogo (African Dwarf Kingfisher)
* *Ispidina picta* Kisharifu (African Pygmy Kingfisher)

## Spishi za mabara mengine 
* *Alcedo coerulescens* (Cerulean Kingfisher)
* *Alcedo euryzona* (Blue-banded Kingfisher)
* *Alcedo hercules* (Blyth's Kingfisher)
* *Alcedo meninting* (Blue-eared Kingfisher)
* *Ceyx argentatus* (Silvery Kingfisher)
* *Ceyx azureus* (Azure Kingfisher)
* *Ceyx cyanopectus* (Indigo-banded Kingfisher)
* *Ceyx erithaca* (Oriental Dwarf Kingfisher)
* *Ceyx fallax* (Sulawesi Dwarf Kingfisher)
* *Ceyx lepidus* (Variable Dwarf Kingfisher)
* *Ceyx melanurus* (Philippine Dwarf Kingfisher)
* *Ceyx pusillus* (Little Kingfisher)
* *Ceyx rufidorsa* (Rufous-backed Kingfisher)
* *Ceyx websteri* (Bismarck Kingfisher)

## Picha 

Alcedo atthis 1 (Lukasz Lukasik).jpg|Mdiria wa Ulaya
Half-collared Kingfisher - Malawi S4E4593.jpg|Mdiria ukosi-buluu
Malachite Kingfisher.jpg|Kizamiadagaa
White-bellied Kingfisher - Ghana S4E2156.jpg|Mdiria tumbo-jeupe
Madagascar Pygmy Kingfisher (Corythornis madagascariensis), Mantadia National Park, Madagascar.jpg|Kisharifu wa Madagaska
Corythornis vintsioides 2.jpg|Mdiria wa Madagaska
African Pygmy Kingfisher Ispidina picta or Ceyx pictus.JPG|Kisharifu

Small Blue Kingfisher (Alcedo coerulescens) - male.jpg|Cerulean kingfisher
Blue-eared Kingfisher (Alcedo meninting) - Flickr - Lip Kee (1).jpg|Blue-eared kingfisher
Azure Kingfisher (Alcedo azurea)3.jpg|Azure kingfisher
Ibkf4.jpg|Indigo-banded kingfisher
Black-backed Kingfisher - Thailand S4E4286 (16317946515).jpg|Oriental dwarf kingfisher
Udang-merah sulawesi at BOLMUT.JPG|Sulawesi dwarf kingfisher
Alcedo pusilla 2 - Daintree Village.jpg|Little kingfisher
Rufous-backed Kingfisher - Palawan H8O0505.jpg|Rufous-backed kingfisher

Jamii:Viogajivu na jamaa
Michelle Dessler

**Michelle Dessler ** ni jina la kutaja uhusika wa kipindi cha televisheni cha Kimarekani maarufu kama *24*. Uhusika ulichezwa na Reiko Aylesworth.

Alikuwa rafiki wa karibu na mwanamke pekee anayeaminiwa na Jack katika  CTU na vilevile ni rafiki yake hata nje ya kazi. Alianza kuonekana kwa mara ya kwanza katika msimu wa pili wa *24*  akiwa kama  Meneja wa Uratibu wa Internet katika Tawi la CTU la Los Angeles na kisha baadaye akaja kuwa mwandani wa Tony Almeida. 

Katika vipengele vya usoni, ameonekana kusaidia nafasi kama  Mkubwa wa Kazi na Kaimu Kachero Maalum na Kiongozi ka CTU Los Angeles, na Ushirika wa Kachero Maalum Kandani.
## Katika uhusika
Michelle alipata digrii moja ya Computer Science katika Chuo Kikuu cha California, na akaanza katika Taasisi ya Taifa ya Viwango na Teknolojia, na DARPA High Confidence Systems Working Group, kabla ya kukodiwa na tawi la CTU la Los Angeles.
## Marejeo
Jamii:Wahusika wa 24
Roger Cross

**Roger R. Cross** (amezaliwa tar. 19 Oktoba 1969) ni mwigizaji wa filamu kutoka nchini Kanada. Ameonekana zaidi katika mifululizo ya vipindi televiseheni, hasa zilizo tengenezwa nchini Kanada. Yeye ni mtoto wa nne katika familia ya watoto wa tano. Alizaliwa Jamaika, lakini alihamia nchini Kanada akiwa na umri wa miaka saba. Anafahamika zaidi kwa kucheza kama Curtis Manning kutoka katika mfululizo wa *24* huko nchini Marekani na *First Wave* ya nchini Kanada.

## Viungo vya Nje
* 

Jamii:Waliozaliwa 1966
Jamii:Waigizaji filamu wa Marekani
Jamii:Watu walio hai
Curtis Manning

**Curtis Manning** ni jina la uhusika wa kipindi cha televisheni cha Kimarekani maarufu kama *24*. Uhusika ulichezwa na Roger Cross.

## Katika uhusika
Kabla ya kujiunga na CTU, alikuwa mwanachama Kitengo cha Polisi cha Boston katika kikosi cha  SWAT na awali alifanya kazi katika Kikosi cha Jeshi Maalum la Marekani wakati wa Operation Desert Storm.
Manning ana digrii ya B.A. katika mambo ya Sosholojia alioipata katika Chu Kikuu cha Massachusetts.
## Viungo vya Nje
* Character biography  on the official 24 website
George Mason

**George Mason** ni jina la mhusika wa kipindi cha televisheni cha Marekani maarufu kama *24*. Uhusika ulichezwa na Xander Berkley.

Yeye ni Mkurugenzi wa pili wa CTU. Kazi kubwa ilikuwa katika mambo ya utawala, lakini atekwa na Jack Bauer. Mason ndiye anayehusika kwa kukamatwa kwa Bauer na kugundua mwili wa Alan York. 

Mason ndiye anayehusika kwa kuongoza msako wa kuiokoa familia ya Bauer na kuzuia njama nzima dhidi ya David Palmer. Mason pia anahusika kwa kukamatwa kwa Nina Myers. 

Katika msimu wa 2, Mason dhahiri anajaribu kukimbia katika eneo ambalo linasemekana litafanyiwa uvamizi wa kigaidi, lakini akiwa njiani akapata simu iliyokuwa ikizungumzia kwamba kuna sehemu wanaunganisha mabomu ya nyuklia. Wakati wa mapigano ya risasi, Mason akapiga sehemu iliyokuwa imefunikwa sumu ya hewa. 

Hivyo ilimwathiri na akaambiwa atakufa baada ya siku moja toka alipopewa dawa za kupunguza makali. Mason baadaye akaoneka kujitolea mhanga maisha yake kwa kulibeba bomu la nyuklia na kwenda kulipuka nalo kwenye jangwa. Mason pia alikuwa mshabiki wa Jimi Hendrix. 

Jamii:Wahusika wa 24
Ryan Chappelle

**Ryan Chappelle** ni jina la uhusika wa kipindi cha televisheni cha Kimarekani maarufu kama *24*. Uhusika ulichezwa na Paul Schulze.  Katika mfululizo huu, Chappelle alikuwa Mkurugenzi wa Kanda ya Los Angeles katika Kitengo cha Kuzuia Ugaidi (CTU). 

Yupo juu ya George Mason na Alberta Green katika kuamuru. Akiwa kama mwikilishi wa kanda, anachukua amri moja kwa moja kutoka kwa Rais. (Ingawa katika Msimu wa 1 alipewa agizo kutoka kwa mmoja wa maofisi wa  Pentagon ambalo alilifuata bila kupinga). Mwishoni anaeonekana kuawa na Jack Bauer kwa kufuati agizo lililotolewa na gaidi Stephen Saunders - na wasipofanya hivyo, basi ataachia virusi nchini mwao.

Kwa hili, Jack hakuwa na budi hasa ikiwa hata Rais David Palmer ametoa ruhusa ya kuawa kwa Chappele. Chappele alikuwa kiongozi mzuri kabisa katika CTU. Chappele ni kiongozi pekee aliyekubali maisha yake yapotee kwa ajili ya wananchi. Juu ya hayo, Chappele alikuwa mwoga kimaamuzi - ambavyo huwezi kufananisha na Bill Buchanan.
## Viungo vya Nje
Jamii:Wahusika wa 24
Reiko Aylesworth

**Reiko Aylesworth** (alizaliwa  Evanston, Illinois, 9 Desemba 1972) ni mwigizaji wa filamu na tamthilia kutoka Marekani. 

Anafahamika zaidi kwa kazi zake za mfululizo wa televisheni maarufu kama *24*. Katika 24, alicheza kama Michelle Dessler.

## Filamu alizoigiza
## Marejeo
## Viungo vya nje
* 
* 
* BBC Drama Faces - Reiko Aylesworth

Jamii:Waliozaliwa 1972
Jamii:Waigizaji filamu wa Marekani
Jamii:Watu walio hai
Xander Berkeley

**Alexander Harper Berkeley** (alizaliwa mnamo 16 Desemba 1955) ni mwigizaji wa filamu na tamthilia kutoka nchini Marekani. Anafahamika zaidi kwa kuigiza kama George Mason katika mfululizo wa  televisheni wa *24*.

## Filamu
;Tamthiliya
* *M*A*S*H* (1981) – Marine
* *Hart to Hart* (1982) – Christopher Hawks
* *The Incredible Hulk* ( 1982) – Tom
* *Tales of the Gold Monkey* (1982) – Eric Fromby
* *Remington Steele* (1983) – Charlie
* *Cagney & Lacey* (1983) – Maurice
* *Riptide* (1984) – Taxi Driver
* *Falcon Crest* (1984) – Buzz Whitehead
* *The A-Team* (1983–1984) – Baker / Lieutenant Wilson
* *V* (1985) – Isaac Henley
* *The Twilight Zone* (1986) – Dave the Angry Comic
* *Moonlighting* (1986) – Scalper
* *CBS Summer Playhouse* (1988) – Dr. Noah Fredericks
* *Miami Vice* (1987–1989) – Bailey / Tommy Lowell
* *Father Dowling Mysteries* (1990) – Carl Maxwell
* *Wiseguy* (1990) – Ray Spiotta
* *Grand* (1990) – Jeffrey
* *The Adventures of Brisco County, Jr.* (1993) – Brett Bones
* *The X-Files* (1993) – Dr. Hodge
* *New York Undercover* (1994) – Dr. Carl Weschler
* *Roswell* (1994) – Sherman Carson
* *Partners* (1995) – Christophe Nnngaarzh
* *Pointman* (1995) – J.W. Mainwaring
* *The Outer Limits* (1996) – Terry McCammon
* *Nash Bridges* (1996) – Neil Wojak
* *Women: Stories of Passion* (1997) – Jimbo
* *High Incident* (1997) – Swat Team Captain
* *Players* (1997) – Marcus Flint
* *Three* – Warden
* *ER* (1998) – Detective Wilson
* *Wolf Lake* (2001) – Carl
* *Going to California* (2001) – Clay Shelton
* *The Court* – Keith Nolan
* *24* (2001–2003) – George Mason
* *The Twilight Zone* (2003) – Harry Kellogg
* *Karen Sisco* (2003) – Alvin Simmons
* *CSI: Crime Scene Investigation* (2003–2004) – Sheriff Rory Atwater
* *Law & Order* (2005) – Clay Pollack
* *Women in Law* (2006) – Campbell Knox
* *The West Wing* (2006) – Franklin Hollis
* *Law & Order: Criminal Intent* (2007) – George Pagolis
* *Standoff* (2007) – Paul Fisk
* *Bones* (2007) – Dr. Bankroft
* *Boston Legal* (2008) – A.D.A. Rex Swarthmore

## Marejeo
## Viungo vya nje
* 
* 
* A conversation with Xander Berkeley 

Jamii:Waliozaliwa 1955
Jamii:Waigizaji filamu wa Marekani
Jamii:Watu walio hai
Mary Lynn Rajskub

**Mary Lynn Rajskub** (muda mwigine hujiita **Marylynn Rajskub**; amezaliwa 22 Juni 1971) ni mwigizaji wa filamu na tamthilia kutoka nchini Marekani. Huyu ni msanii na mchekashaji wa vitimbi vya kusimama. Ana asili ya Ucheki na Ireland.

Anafahamika zaidi kwa kucheza kama Chloe O'Brian kutoka katika mfululizo wa kipindi cha televisheni cha Kimarekani maarufu kama *24*.

## Viungo vya Nje 
* 
* Fan Site 
* Mary Lynn Rajskub Interview on Fox News Radio

Jamii:Waliozaliwa 1971
Jamii:Watu walio hai
Jamii:Waigizaji filamu wa Marekani
Kansas

thumbnail|right|280px|Sehemu ya Jimbo la Kansas

**Kansas** ni jimbo la kujitawala la Maungano ya Madola ya Amerika au Marekani. Mji mkuu ni Topeka na mji mkubwa ni Wichita. 

Kansas ni hasa jimbo la kilimo cha ngano pamoja na alizeti na mtama.

Jimbo lina wakazi wapatao 6,376,792 (2008) wanaokalia katika eneo la kilomita za mraba zipatazo 213,096. 

Imepakana na Nebraska, Missouri, Oklahoma na Colorado.

thumb|left

## Viungo vya Nje 
*  State of Kansas Official Website

Jamii:Kansas
Jamii:Majimbo ya Marekani
Carlo Rota

**Carlo Rota** (amezaliwa tar. 17 Aprili 1961) ni mzaliwa wa Uingereza-mwigizaji filamu na tamthilia wa Kikanada. Huenda akawa anafahamika zaidi kwa kucheza kama Morris O'Brian kutoka katika mfululizo wa kipindi cha televisheni cha Kimarekani maarufu kama 24.

## Viungo vya Nje
* 
* Carlo Rota Interview on The Hour with George Stroumboulopoulos
* Little Mosque's Carlo Rota a Chameleon, Interview - AOL Entertainment 

Jamii:Waliozaliwa 1961
Jamii:Waigizaji filamu wa Kanada
Jamii:Watu walio hai
Morris O'Brian

'''Morris O'Brian'* ni jina la mhusika wa kipindi cha televisheni cha Marekani maarufu kama *24''. Uhusika unachezwa na Carlo Rota.

Kama jinsi inavyoonekana katika Siku ya 6 (kuanzia saa 11 jioni hadi saa saa kumi na mbili magharibi), Morris anaonekana anaweza kuongea na  kusikia kidogo lugha ya Kirusi.

## Katika uhusika
Mwigizaji Carlo Rota alielezea maana ya Morris ni "utata". Kiasili anatokea Uingereza, yeye ni mnyumbulishaji wa mitambo ya CTU, na mume mtengwa wa Chloe O'Brian, ingawa wawili hao walirudiana katika Msimu wa 6.

Akiwa kama mcheshi, kipenzi cha watu, na ana maarifa ya juu na mitambo ya CTU; lakini hupoteza muda kwa kujinywea pombe kidogo.

## Marejeo
## Viungo vya Nje 
* Character biography  on the official 24 website

Jamii:Wahusika wa 24
Kodi (ushuru)

thumb|220px|right|Fomu ya malipo ya kodi
**Kodi** (pia: **ushuru**) ni malipo ambayo watu wanatozwa na serikali. 

## Kusudi la kodi 
Kodi ni chanzo kikuu cha mapato kwa serikali ya kisasa. Mapato hayo yanagharamia shughuli za serikali, mishahara na marupurupu ya watumishi wa dola, huduma zinazotolewa na serikali au shughuli za umma: kwa mfano shule, hospitali, ujenzi wa barabara, polisi, mahakama au jeshi.

## Aina za kodi 
Kuna njia mbalimbali za kutoza kodi 
* kodi ya moja kwa moja kutoka wananchi (mfano: kodi ya mapato - kila mtu mwenye mapato hutozwa asilimia fulani kulingana na jumla ya mapato yake)
* kodi isiyo dhahiri kupitia bei za bidhaa au huduma (mfano:kodi ya mauzo - bidhaa zinaongezwa kodi ya mauzo kulingana na asilimia ya bei ya bidhaa na kiasi hiki huongezwa juu ya bei kwa hiyo ni wateja wanaolipa kodi kupitia bei)
* kodi zinazotegemea mali ya watu kwa mfano kodi kwa nyumba au eneo lake au shamba.

Siku hizi kodi hutozwa kama pesa lakini kihistoria na katika mazingira ambako watu hawana pesa taslim kodi inatolewa pia kwa njia ya kazi. Mfano ni ujenzi wa barabara ambako wananchi wote wa eneo fulai wanapswa kushiriki na kuchangia kazi yao kwa muda fulani.

Katika mazingira ya mashambani zamani kodi ililipwa pia kwa kutozwa asilimia ya mavuno au mifugo.

## Kukusanya kodi 
Malipo ya kodi ni wajibu wa wananchi hata kama watu wengi wanajaribu kuepukana nayo. Serikali inadai malipo ikitisha adhabu kwa watu wanaoficha mapato yao au wanaokataa malipo.

Serikali huwa na idara za kodi ambazo zimekabidhiwa jukumu la kutunza kumbukumbu ya malipo na kukusanya pesa zinazodaiwa.

Katika mazingira ya kisasa ni makampuni yanayopaswa kukusanya kodi za wafanyakazi kwa njia ya kukata kodi kwenye mshahara na kuzikabidhi kwa serikali. 

Biashara zinatakiwa kutunza kumbukumbu za mapato kwa kodi isipokuwa mara nyingi biashara ndogondogo hutozwa kiasi fulani isiyobadilika bila kuchunguza mapato yenyewe. 

Jamii:Serikali
Jamii:Uchumi
Eric Balfour

**Eric Salter Balfour** (amezaliwa tar. 24 Aprili 1977) ni mwimbaji na mwigizaji wa filamu na televisheni kutoka nchini Marekani. Huyu ndiye mwimbaji kiongozi wa bendi ya *Born As Ghosts*, zamani ilikuwa inajulikana kwa jina la *Fredalba*. Huenda akawa anafahamika zaidi kwa kucheza kama Milo Pressman kutoka katika mfululizo wa kipindi cha televisheni cha Kimarekani maarufu kama *24*.

## Filamu
## Marejeo
## Viungo vya Nje
* 
* 
*The Official Eric Balfour Fan Site - www.EricBalfour.org 
* Eric Balfour at Pet Press 

Jamii:Waliozaliwa 1977
Jamii:Waigizaji filamu wa Marekani
Jamii:Watu walio hai
Detepwani (familia)

**Detepwani** ni ndege wa nusufamilia Cerylinae katika familia Alcedinidae. Spishi kubwa zinaitwa **mkumburu** au **zumbulu**. Wanafanana na midiria lakini spishi nyingi ni wakubwa zaidi na zote zina kishungi. Kwa kweli baina ya spishi hizi kuna zile kubwa kabisa za familia hii, lakini American pygmy kingfisher ni mdogo sana. Takriban spishi zote zina rangi ya majani ya metali mgongoni na nyekundu kidarini, lakini detepwani wa kawaida ni mweusi na mweupe tu.

Detepwani hubobea katika kukamata samaki lakini hula gegereka, vyura na wadudu pia. Huchimba tundu katika ukingo wa mto ambalo ndani lake jike huyataga mayai 2-5.

## Spishi za Afrika
* *Ceryle rudis*, Detepwani (Pied Kingfisher)
* *Megaceryle maxima* Mkumburu (Giant Kingfisher)

## Spishi za mabara mengine
* *Chloroceryle aenea* (American Pygmy Kingfisher)
* *Chloroceryle amazona* (Amazon Kingfisher)
* *Chloroceryle americana* (Green Kingfisher)
* *Chloroceryle inda* (Green-and-rufous Kingfisher)
* *Megaceryle alcyon* (Belted Kingfisher)
* *Megaceryle lugubris* (Crested Kingfisher)
* *Megaceryle torquata* (Ringed Kingfisher)

## Picha

File:Ceryle rudis.jpg|Detepwani
File:Megaceryle maxima -Zimbabwe-8-2c.jpg|Mkumburu

File:Chloroceryle-aenea-001.jpg|American pygmy kingfisher
File:Chloroceryle amazona - male.jpg|Amazon kingfisher
File:Chloroceryle americana - male.jpg|Green kingfisher
File:Chloroceryle inda -Madidi National Park -Bolivia-8a.jpg|Green-and-rufous kingfisher
File:Belted Kingfisher.jpg|Belted kingfisher
File:Megaceryle lugubris by OpenCage.jpg|Crested kingfisher
File:Ceryle torquatus.jpg|Ringed kingfisher

Jamii:Viogajivu na jamaa
Chloe O'Brian

'''Chloe O'Brian'* ni jina la uhusika wa kipindi cha televisheni cha Kimarekani maarufu kama *24''. Uhusika unachezwa na Mary Lynn Rajskub.
## Katika uhusika
Ni mmoja kati ya watu wachache wanaoaminiwa na Jack Bauer, mara nyingi humpa msaada mkubwa hadi ile isiyoruhusiwa. Ameonyesha uwezo wake mkubwa katika matumizi ya kompyuta. Anatumia muda wake mwingi akiwa kwenye vyumba vya kompyuta, ingawa, kuna mara chache alizotumwa aende kwenye uwanja wa mapambano na akalazimika kujifunza namna ya kutumia silaha - hasa kwenye Siku ya 4 na 5. Ukiachia mbali masuala yake binafsi na kijamii, Chloe amepata marafiki kibao CTU na ameonyesha kuwajali na umanifu katika kazi. Huyu ni tegemezi la CTU. Huyu ndiye anayetia utamu katika mfululizo mzima wa 24.

## Viungo vya nje 
* Character biography  on the official 24 website

Jamii:Wahusika wa 24
Louis Lombardi

**Louis Lombardi** (amezaliwa 1968) ni mwigizaji wa filamu na tamthilia kutoka nchini Marekani.

Lombardi alizaliwa mjini The Bronx, New York City, akiwa kama mtoto wa  Louis Lombardi, Sr. Kwa upande wa televisheni, Lombardi alipata uhusika katika mfululizo wa  *The Sopranos* alicheza kama Agent Skip Lipari, na kupata kuwa kama nyota mwalikwa katika kipindi kama vile *Entourage*, *NYPD Blue* na *CSI*.  Alikuwa mwanachama wa marudio ya  *Fantasy Island* ya miaka ya 1990 na alipata kucheza katika mfululizo wa *24* - Edgar Stiles.

Pia, amepata kucheza katika filamu kadhaa kama vile *Beer League*, *The Usua*, *Natural Born Killers*, *Suicide Kings*, *Beverly Hills Cop III*,*The Animal*, *Spider-Man 2*, *3000 Miles to Graceland*, na *The Spirit*. Ametoa na kuiongoza filamu yake mwenye iliopewa jina la "Dough Boys" ambayo ilifanyiwa ndani ya mji wa Bronx.

## Marejeo
## Viungo vya Nje
*Official website 
*
*Biography  on FOX.com

Jamii:Waliozaliwa 1968
Jamii:Waigizaji filamu wa Marekani
Jamii:Watu walio hai
Jumuiya

**Jumuiya** (kwa Kiingereza: **Commonwealth**) kwa asili ya neno ni eneo la nchi lililotengwa kwa ajili ya utawala ndani ya dola fulani. Baadaye hutumiwa pia kwa muungano wa nchi kwa ajili ya malengo zilizo nayo pamoja.

## Mifano
Baadhi ya mifano ya jumuiya ni:
*Jumuiya ya Madola
*Jumuiya ya Afrika ya Mashariki
*Jumuiya ya Nchi Huru
*Jumuiya ya Kiuchumi ya Ulaya
*Jumuiya ya Nchi za Kiarabu
*Jumuiya ya nchi zinazozalisha mafuta duniani

## Marekani
Nchini Marekani majimbo manne tu huitwa **Commonwealth**:

# Commonwealth of Kentucky
# Commonwealth of Massachusetts
# Commonwealth of Pennsylvania
# Commonwealth of Virginia
Kiogajivu

**Viogajivu** au **kambu** ni ndege wa tropiki wa jenasi *Coracias* katika familia Coraciidae. Wanafanana na kunguru wadogo wenye rangi kali: kahawia, buluu na zambarau. Spishi nyingine zina mileli miwili nyingine zina mkia wa mraba. Hula wadudu ambao wanawakamata kutoka kitulio cha juu. Tago lao ni tundu mtini. Jike huyataga mayai 2-4.

## Spishi za Afrika 
* *Coracias abyssinicus*, Kiogajivu Habeshi (Abyssinian Roller)
* *Coracias caudatus*, Kambu Kidari-zambarau (Lilac-breasted Roller)
* *Coracias cyanogaster*, Kiogajivu Tumbo-buluu (Blue-bellied Roller)
* *Coracias garrulus*, Kiogajivu wa Ulaya (European Roller)
* *Coracias naevius*, Kambu Kichwa-marungi (Purple au Rufous-crowned Roller)
* *Coracias spatulatus*, Kiogajivu Mkia-rungu (Racquet-tailed Roller)

## Spishi za mabara mengine 
* *Coracias benghalensis* (Indian Roller)
* *Coracias temminckii* Purple-winged au Temminck's Roller)

## Picha 

File:Coracias caudata (atamari).jpg|Kambu kidari-zambarau
File:Coracias cyanogaster 01.jpg|Kiogajivu tumbo-buluu
File:European roller.jpg|Kiogajivu wa Ulaya
File:Coracias naevia -20090426B.jpg|Kambu kichwa-marungi
File:Coracias spatulatusPCCA20071227-8449B.jpg|Kiogajivu mkia-rungu

File:Indian Roller I2m IMG 9934.jpg|Indian roller

Jamii:Viogajivu na jamaa
Milo Pressman

**Milo Pressman** ni jina la uhusika wa kipindi cha televisheni cha Kimarekani maarufu kama *24*. Uhusika ulichezwa na Eric Balfour.

Wakati wa Msimu wa 6, Milo anafanya kazi kama Kiongozi wa Uratibu wa  Internet wa CTU, Los Angeles.

## Katika uhusika
Milo Pressman alizaliwa mnamo mwaka wa 1978.Ana Master digrii ya Computer Science aliyoipatia katika Chuo Kikuu cha Stanford, pia ana digrii ya Mathematics aliyoipatia katika Chuo Kikuu cha Michigan.

Katika msimu wa kwanza, alifanya kazi kama mshauri wa usalama wa CTU. Siku iliyofuata ya msimu wa kwanza, alirudi zake Kandani na kuijiendeleza na mafunzo hayo.

## Marejeo
## Viungo vya Nje
* Character bio on official 24 site 

Jamii:Wahusika wa 24
Jore

**Jore** au **jole** ni ndege wa tropiki wa jenasi *Eurystomus* katika familia Coraciidae. Wanafanana na viogajivu wenye rangi sawasawa na hawa: kahawia, buluu na zambarau, lakini jore ni wadogo zaidi wenye domo pana na fupi zaidi. Hula wadudu ambao wanawakamata kutoka kitulio cha juu. Tago lao ni tundu mtini. Jike huyataga mayai 2-4.

## Spishi za Afrika
* *Eurystomus glaucurus*, Jore-mbuga (Broad-billed Roller)
* *Eurystomus gularis*, Jore-misitu (Blue-throated Roller)

## Spishi za mabara mengine
* *Eurystomus azureus* (Azure Dollarbird)
* *Eurystomus orientalis* (Oriental Dollarbird)

## Picha

Blue-throated Roller from Canopy Walkway - Kakum NP - Ghana 14 S4E1636 (16011512580).jpg|Jore-misitu

Eurystomus orientalis -Miami Metrozoo, USA-8a.jpg|Dollarbird
Goregore

**Goregore** (pia **golegole**), **gegemela** au **vinuka** ni ndege wa jenasi *Phoeniculus* katika familia Phoeniculidae. Hawa ni ndege weusi wenye mkia mrefu na domo refu jekundu au jeusi lililopindika. Mwangani kwa jua manyoya yao yana mng'ao kijani au zambarau wa metali. Kuna mabaka meupe kwa mabawa na mkia. Hupenda kuwa kwa makundi na hupiga kelele pamoja mara kwa mara wakitetea. Inaelekea kama sauti yao ni asili ya jina “gegemela”. Hula wadudu ambao wanawatafuta katika nyufa za miti kama vigong'ota. Jike huyataga mayai 2-4 ndani ya tundu la kiasilia la mti au tundu la zuwakulu au kigong'ota. Baina ya kundi la kama ndege kumi ipo jozi moja tu inayozaa. Ndege wengine wasaidia hawa wawili kutunza makinda.

## Spishi
* *Phoeniculus bollei*, Goregore Kichwa-cheupe (White-headed Wood Hoopoe)
* *Phoeniculus castaneiceps*, Goregore-misitu (Forest Wood Hoopoe)
* *Phoeniculus damarensis*, Goregore Zambarau (Violet Wood Hoopoe)
* *Phoeniculus granti*, Goregore wa Grant (Grant's Wood Hoopoe)
* *Phoeniculus purpureus*, Goregore Kijani (Green Wood Hoopoe)
* *Phoeniculus somaliensis*, Goregore Domo-jeusi (Black-billed Wood Hoopoe)

## Picha 

Stavenn Phoeniculus purpureus 00.jpg|Goregore kijani

Jamii:Hondohondo na jamaa
Kentucky

thumbnail|right|280px|Sehemu ya Jimbo la Kentucky

**Kentucky** ni jimbo (commonwealth) la kujitawala la Maungano ya Madola ya Amerika au Marekani. Mji mkuu ni Frankfort. 

Miji muhimu baada ya Frankfort ni Louisville, Lexington, Paducah, Pikeville na Ashland.

Kiingereza ni lugha rasmi.

Imepakana na Illinois, Indiana, Ohio, West Virginia (Virginia Magharibi), North Carolina (Carolina Kaskazini), Tennessee na Missouri.

Jimbo lina wakazi wapatao 4,269,245 (2008) wanaokalia katika eneo la kilomita za mraba zipatazo 104,659. 

thumb|left

## Viungo vya Nje 
Commonwealth of Kentucky Official Website

Jamii:Kentucky
Jamii:Majimbo ya Marekani
Domomundu

{{Uainishaji
| rangi = pink
| jina = Domomundu
| picha = Common Scimitar-bill 01.jpg
| upana_wa_picha = 250px
| maelezo_ya_picha = Domomundu domo-jeusi
| himaya = Animalia (Wanyama)
| faila = Chordata (Wanyama wenye ugwe wa neva mgongoni)
| nusufaila = Vertebrata (Wanyama wenye uti wa mgongo)
| ngeli = Aves (Ndege)
| oda = Bucerotiformes (Ndege kama hondohondo)
| familia = Phoeniculidae (Ndege walio na mnasaba na goregore)
| jenasi = *Rhinopomastus*
| bingwa_wa_jenasi = Jardine, 1828
| subdivision = **Spishi 3:**
* *R. aterrimus* {Stephens, 1826)
* *R. cyanomelas* (Vieillot, 1819)
* *R. minor* (Rüppell, 1845
}}
**Domomundu**, **kwembemundu** au **hanjari** ni ndege wa jenasi *Rhinopomastus* katika familia Phoeniculidae. Wanafanana na goregore lakini domo lao limepindika zaidi. Mwangani kwa jua manyoya yao yana mng'ao buluu wa metali. Hula wadudu ambao wanawatafuta katika nyufa ya miti kama vigong'ota. Jike huyataga mayai 2-4 ndani ya tundu ya mti na kuyaatamia. Wakati huu dume amletea chakula.

## Spishi
* *Rhinopomastus aterrimus* Domomundu Mweusi (Black Scimitar-bill)
* *Rhinopomastus cyanomelas* Domomundu Domo-jeusi (Common Scimitar-bill)
* *Rhinopomastus minor* Domomundu Domo-jekundu (Abyssinian Scimitar-bill)

## Picha

Rhinopomastus aterrimus anchietae, Cuanavale-rivier, Birding Weto, a.jpg|Domomundu mweusi
Rhinopomastus cyanomelas.jpg|Domomundu domo-jeusi
Abyssinian scimitarbill Kenya.jpg|Domomundu domo-jekundu

Jamii:Hondohondo na jamaa
2010

Makala hii inahusu mwaka **2010 BK** (Baada ya Kristo).

## Matukio 
## Waliozaliwa 
## Waliofariki 
* 4 Januari - Paulo Ahyi, msanii aliyeunda bendera ya Togo
* 5 Januari - Beverly Aadland, mwigizaji wa filamu kutoka Marekani
* 12 Januari - Zilda Arns, daktari wa watoto kutoka nchi ya Brazil
* 22 Machi - James Black (mshindi wa Tuzo ya Nobel ya Tiba mwaka wa 1988)
* 19 Aprili - Guru, mwanamuziki kutoka Marekani
* 5 Mei - Umaru Yar'Adua, Rais wa Nigeria (2007-2010)
* 29 Mei - Dennis Hopper, msanii wa Marekani
* 7 Juni - Oliver N'Goma, mwanamuziki kutoka Gabon
* 18 Juni - Jose Saramago (mshindi wa Tuzo ya Nobel ya Fasihi, mwaka wa 1998)
* 5 Septemba - Lewis Nkosi, mwandishi wa habari kutoka Afrika Kusini
* 23 Oktoba - George Cain, mwandishi wa Marekani
* 13 Desemba - Remmy Ongala, mwanamuziki kutoka Tanzania
* 17 Desemba - Captain Beefheart, mwanamuziki kutoka Marekani

## Viungo vya nje
Jamii:Karne ya 21
*
Maine

Maine ya pwani karibu mto Kennebunk|thumbnail|right|230px
**Maine** ni jimbo la kujitawala la Maungano ya Madola ya Amerika au Marekani. Iko katika kaskazini-mashariki ya nchi ikipakana na New Hampshire (Hampshire Mpya), New Brunswick na Quebec katika Kanada. Upande wa mashariki kuna pwani la Atlantiki.

Jimbo lina wakazi wapatao 1,316,456 (2008) wanaokalia katika eneo la kilomita za mraba zipatazo 86,542.

Mji mkuu ni Augusta. Miji miwili mikubwa ya jimbo ni Portland na Lewiston.

thumb|Picha ya ramani kuonesha eneo la Maine

## Viungo vya Nje 
*  State of Maine Official Website

Jamii:Maine
Jamii:Majimbo ya Marekani
Jamii:New England
2009

Makala hii inahusu mwaka **2009 BK** (Baada ya Kristo).

## Matukio 
* 20 Januari - Barack Obama ametawazwa kama Rais wa 44 wa Marekani, akiwa Rais wa kwanza kuwa Mweusi.

## Waliozaliwa 
## Waliofariki 
* 12 Januari - Susanne Wenger, msanii kutoka Austria na kuhani wa Wayoruba nchini Nigeria
* 13 Januari - W. D. Snodgrass, mshairi kutoka Marekani
* 27 Januari - John Updike, mwandishi kutoka Marekani
* 30 Januari - Chedieli Yohane Mgonja, mwanasiasa wa Tanzania
* 28 Machi - Maurice Jarre, mwanamuziki kutoka Ufaransa
* 31 Machi - Raúl Alfonsín, rais wa Argentina (1983-1989)
* 21 Aprili - Santha Rama Rau, mwandishi kutoka Uhindi
* 24 Aprili - Phares Kashemeza Kabuye, mwanasiasa kutoka Tanzania
* 19 Mei - Robert Furchgott, mshindi wa Tuzo ya Nobel ya Tiba mwaka wa 1998
* 8 Juni - Omar Bongo, Rais wa Gabon (1967-2009)
* 25 Juni - Michael Jackson, mwimbaji kutoka Marekani
* 28 Juni - Billy Mays, mwigizaji wa filamu kutoka Marekani
* 1 Agosti - Corazon Aquino, Rais mwanamke wa Ufilipino (1986-1992)
* 18 Agosti - Kim Tae Jung, Rais wa Korea Kusini (1998-2003)
* 14 Septemba - Patrick Swayze, mwigizaji wa filamu kutoka Marekani
* 8 Novemba - Vitali Ginzburg, mwanafizikia kutoka Urusi, mshindi wa Tuzo ya Nobel ya Fizikia mwaka wa 2003
* 20 Desemba - Brittany Murphy, mwigizaji na mwimbaji kutoka Marekani
* 21 Desemba - Edwin Krebs, mshindi wa Tuzo ya Nobel ya Tiba mwaka wa 1992
* 26 Desemba - Dennis Brutus, mwandishi kutoka Afrika Kusini
* 30 Desemba - George Miok, mwanajeshi wa Kanada
* 31 Desemba - Rashidi Kawawa, mwanasiasa kutoka Tanzania

## Viungo vya nje
Jamii:Karne ya 21
*
Kisukari (ugonjwa)

**Kisukari** au **bolisukari** (jina la kitaalamu: **diabetes mellitus**) ni ugonjwa unaoonyesha viwango vikubwa vya glukosi katika damu. Sababu yake ni uhaba wa homoni ya insulini mwilini au upungufu wa uwezo wa mwili wa kukubali insulini.

Dalili za kisukari ni
* kukojoa kupita kiasi cha kawaida
* kiu kubwa
* kuona vibaya na matatizo ya macho hadi kuwa kipofu
* kuchoka haraka
* vidonda vinavyopoa polepole mno, hasa kwenye miguu, hadi kupotewa na viungo

Watu wachache huzaliwa na uhaba wa insulini. Walio wengi wana udhaifu fulani unaokuwa hatari kutokana na aina za vyakula na maisha ya kila siku. Kutumia sukari nyingi pamoja na mafuta mengi katika chakula na vinywaji, kukosa mazoezi ya mwili (kwa watu wenye kazi ofisini), kunywa pombe nyingi na kuvuta sigara huongeza hatari ya kushika kisukari kuanzia baada ya miaka ya ujana.

Ugonjwa wa kisukari husababishwa na kongosho (kwa Kiingereza "pancreas") kutoweza kutoa kiwango cha insulini mwilini kinachofaa. Pia yaweza kuwa mwili haufanyi kama unavyotarajiwa kufanya insulini ikifika sehemu ile ya mwili.

Kuna aina tatu za bolisukari:
* Moja ni wakati kongosho imeshindwa kutengeneza insulini kiwango kizuri cha kudhibiti sukari mwilini
* Aina ya pili ni wakati mwili unakataa kudhibiti sukari hata insulini ikitengenezwa na kongosho
* Aina ya tatu ni bolisukari ambayo huathiri wanawake wajawazito ambao hupata kwamba kiwango cha sukari miilini mwao kimekwenda juu hata kama hawana historia ya aina hii.

Takwimu zadhihirisha kwamba mwaka 2015, watu milioni 415 duniani kote walikuwa na bolisukari. Kisukari aina ya 2, yaani miili yao ilikataa kudhibiti sukari hata baada ya kongosho kutoa insulini, ilichangia asilimia tisini. Hao ni asilimia 8.3 za watu wazima wote. Mwelekeo ni wa kuongezeka zaidi na zaidi. 

Kisukari kinazidisha hatari ya kufa mapema walau mara mbili. Katika miaka 2012-2015, watu milioni 1.5 hadi 5.0 walifariki kila mwaka kutokana na kisukari. 
.]]

## Kinga na tiba 
Unapotaka kujikinga na bolisukari, inafaa ule lishe bora, ufanye mazoezi, udhibiti uzani wako na usitumie sigara wala pombe.

Walio na shida ya kisukari wafaa kudhibiti shinikizo la damu pamoja na kuangalia miguu yao vizuri. Kuna viatu maalumu za kuvalia kwa walio na bolisukari.

Kwa walio na bolisukari aina ya kwanza, tiba ni kupokea sindano za insulini. Walio na aina ya pili ya bolisukari waweza kutibiwa kwa insulini au hata dawa nyingine. Wanawake walio na aina ya tatu ya bolisukari hupata kwamba bolisukari yao yaisha pindi tu wanapozaa.

## Tazama pia
*Kisukari aina ya 2

## Tanbihi
## Viungo vya nje 
* World Health Organization Diabetes Programme
* Juvenile Diabetes Research Foundation International
* American Diabetes Association 
* Diabetes Forum
* Young Diabetic Community 
* Canadian Diabetes Association 
* Diabetes Australia 
* Diabetes New Zealand
* Diabetes UK
* DiabetesFriends.net - Social Networking for Diabetics 
* Diabetes Forum UK 

Jamii:Tiba
Jamii:Magonjwa
Wyoming

**Wyoming** ni jimbo la kujitawala la Maungano ya Madola ya Amerika au Marekani. Mji mkuu na mji mkubwa ni Cheyenne. Miji muhimu baada ya Cheyenne ni Casper, Laramie na Rock Springs. Imepakana na Montana, South Dakota (Dakota Kusini), Nebraska, Colorado, Utah na Idaho.  Jimbo lina wakazi wapatao 532,668 (2008) wanaokalia katika eneo la kilomita za mraba zipatazo 253,348. 

## Hifadhi la Taifa 
* Yellowstone National Park
* Grand Teton National Park

thumb|left|270px|Ramani ya Wyoming
thumb|left|270px|Grand Teton National Park katika Wyoming
## Viungo vya Nje 
* State of Wyoming Official Website

Jamii:Wyoming
Jamii:Majimbo ya Marekani
Them Mushrooms

thumbnail|right|200px|Kundi la wana muziki wa lijulikanalo kama Them Mushrooms
**Them Mushrooms** ni kundi la wanamuziki kutoka nchini Kenya lililobadilika baadaye na jina lao kuwa "**Uyoga**".

Mitindo yao hasani  Chakacha, Benga pamoja na reggae. Kundi hili lilianzishwa mwaka wa 1972 na ndugu watano Teddy Kalanda Harrison, Billy Sarro Harrison, George Zirro Harrison, John Katana Harrison na Dennis Kalume Harrison. Waliobaki hadi leo ni Billy Sarro na John Katana walioungwa na wanamuziki wengine.

Walikuwa maarufu kimaitaifa kwa wimbo wao *Jambo Bwana* (1980) uliorudiwa na kurekodiwa na waimbaji wengi Kenya, Tanzania hadi Ulaya ambako Boney M. waliutoa pia. Kwa jumla nakala zinazozidi 200,000 za huo wimbo ziliuzwa.

Walianza kuimba kwenye hoteli za kitalii za Mombasa na pwani ya Kenya na mwaka wa 1987 walihamia Nairobi.

Mwaka wa 2000 walipata tuzo la 'M-NET 2000 AWARD' linalotolewa na kituo cha TV cha Afrika Kusini M-NET Television Channel.

## Baadhi ya Nyimbo zao Maarufu 
Them Mushroom walitoa albamu kadhaa.:
* *Jambo Bwana* (1980) (*Rocking in Africa* / *Greetings and Respect* / *Nyimbo Za Daktari* / *Madd Maddo Maddest* / *Lady* / *Oh Twaila* / *Jambo Bwana* / *Was 1st Lost Mama* / *What You See* / *Comment Allez-Vous* / *Come Stare* / *John Lennon* / *Ronja* / *Wanamziki Si Wakora*) Jambo Bwana youtube
* *Mama Africa* (1983)
* *New Horizons* (1985)
* *At the Carnivore* (1987)
* *Going Places* (1988)
* *Almost There* (1989)
* *Where We Belong* (1990)
* *Zilizopendwa 91* (1991)
* *Zilizopendwa 92* (1992) Unkula Huu (chakacha) youtube
* *Kazi Ni Kazi* (1996) (Pongezi madereva wa matatu - youtube)
* *Ni Hiyo* (1998)
* *Oh! Twalia]]* (1998)
* *Jambo Bwana* (1999)
* *Songs from Kenya* (2000) (*Jambo Bwana* / *Mushroom Soup* / *Wazee Wakumbuke* / *Wazee Wakatke* / *Zilizo Pendwa* / *Za Kale Zipo* / *Malaika* / *Wamsheba Wamsheba* / *Si Nguo* / *Kama Zamani* / *Hapo Kale*)
* *Zilizopendwa 2000* (2000)
* *Uyoga* (2004)

## Viungo vya nje
Jamii:Wanamuziki wa Kenya